সংগীতসূৰ্য ড০ ভূপেন হাজৰিকা হৈছে পৃথিৱীৰ মানৱ জাতিৰ বাবে এক জ্যোতিষ্মান নক্ষত্ৰ। যি জ্যোতিষ্মান নক্ষত্ৰই পৃথিৱীলৈ নতুন প্ৰভাত আনি নৱযুগৰ সূচনাৰে সংগীতৰ আকাশখনত এক উজ্জ্বল জ্যোতি মানৱক বিলালে আৰু সেই জ্যোতিয়ে অনাগত পৃথিৱীৰ মানৱ জাতিক উদ্ভাষিত কৰি মহীয়ান কৰি তোলাৰ আকাংক্ষা আৰু হেঁপাহেৰে সমাজ সংস্কাৰ কৰিবলৈ বিচাৰিছিল। এইজন মহান ব্যক্তিৰ জন্ম হৈছিল ১৯২৬ চনৰ ৮ ছেপ্তেম্বৰত শদিয়াত। পিতৃ নীলকান্ত হাজৰিকা আৰু মাতৃ শান্তিছায়া হাজৰিকা।
শদিয়া আৰু তেজপুৰত তেখেতে প্ৰাথমিক আৰু মাধ্যমিক শিক্ষা গ্ৰহণ কৰিছিল। ১৯৪২ চনত কটন কলেজৰ পৰা ইণ্টাৰ মিডিয়েট পৰীক্ষাত উত্তীৰ্ণ হৈ ১৯৪৬ চনত বেনাৰস হিন্দু বিশ্ববিদ্যালয়ৰ পৰা স্নাতক ডিগ্ৰী লাভ কৰে। ১৯৫২ চনত কলম্বিয়া বিশ্ববিদ্যালয়ৰ পৰা গণসংযোগত ডক্টৰেট ডিগ্ৰী লাভ কৰে আৰু চিকাগো বিশ্ববিদ্যালয়ৰ পৰা ফেল'শ্বিপ লাভ কৰে। ১৯৫৪ চনত তেওঁ গুৱাহাটী বিশ্ববিদ্যালয়ত অধ্যাপকৰূপে যোগদান কৰে। কিন্তু এবছৰৰ পিছতেই বিশ্ববিদ্যালয় বিসৰ্জন দি কলিকতালৈ যায়। তাৰ পাছত তেওঁ ৰাজনীতিত নামি পৰে আৰু ১৯৬৭ চনৰ পৰা ৭২ চনলৈ নাওবৈচা সমষ্টিৰ বিধায়ক ৰূপে নিৰ্বাচিত হয়। ১৯৫০ চনত গুজৰাটী যুৱতী প্ৰিয়ম্বদা পেটেলৰ সৈতে নিউয়ৰ্কত যুগ্ম জীৱনৰ পাতনি মেলে।
এইজনা মহান পুৰুষৰ কৰ্মৰাজি অৰ্থাৎ আদৰ্শৰে আমি আদৰ্শবাদী হোৱা উচিত। ২০১১ চনৰ ৫ নৱেম্বৰৰ দিনা এইজনা অসমীয়াৰ হিয়াৰ আমঠু শিল্পীয়ে শেষ নিঃশ্বাস ত্যাগ কৰে।
